**Nu aveam alte averi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Noi suntem doi gondolieri,

Pe valuri mici de erezie

Plutim în zori printre plăceri,

Iar noaptea doar prin poezie.

În fața noastră-s primăveri,

Departe-i orice vijelie,

Nu mai aveam alte averi -

Doar dragostea, pe veșnicie.

Ne-am adunat de nicăieri

Și am compus o simfonie,

Nu suntem hoţi, nici adulteri

Curtați de-o stranie stihie.

- Născuţi din lacrimă şi foc

N-avem un timp definitoriu

Ci doar fărâma de noroc

Pe care-n mod obligatoriu

O strecurăm prin fantezii,

Ne leag-atâtea sentimente,

Nu înţeleg ce bogăţii

Mai pot substitui momente

În care visul tău cu-al meu

Se întâlnesc spunând povestea

Iubirii ce spre apogeu

Înălţă versurile-acestea.

Ioan Grigoraș Liliana Trif